**UPUTE I PREPORUKE**

ZA ODGOJNO-OBRAZOVNI RAD U UČENIČKOM DOMU ŽELJEZNIKE TEHNIČKE ŠKOLE MORAVICE U UVJETIMA POVEZANIM S COVID-19

**1.Ulazak i izlazak učenika u prostorije doma**

Ulazak i izlazak učenika u prostorije doma odvijat će se na način da se grupiraju učenici istog smještaja krila,kata doma ,zgrade doma a u vidu osiguravanja potrebne fizičke distance.

Prilikom ulaska i izlaska iz prostorija doma obavezna je dezinfekcija ruku na za to predviđenim mjestima te mjerenje tjelesna temperature .

Za vrijeme boravka u domu a radi nemogućnosti osiguravanja potrebne fizičke distance obavezno je nošenje zaštitnih maski ili vizira.

**2.Smještaj u učeničkim sobama**

U učeničkim sobama smješteni su 1 odnosno najviše 2 učenika. Kreveti su razmješteni tako da su međusobno razmaknuti 1.5m.

 U sobe ne smiju ulaziti učenici/studenti iz drugih soba, a ako je ulazak nužan, koristi se maska. Djelatnici ulaze u učeničke sobe samo kada je to nužno, uz izbjegavanje bliskog fizičkog kontakta s učenicima, a po mogućnosti u vrijeme kada učenici/studenti nisu u sobi (primjerice čišćenje soba provodi se kada učenici nisu u sobi). Svaki je djelatnik zadužen točno za određene sobe (za učenike/studente koji pripadaju tim sobama). Djelatnici i sve odrasle osobe međusobno komuniciraju preventivo na daljinu kada god je to moguće, a kod komunikacije koja nikako nije moguća na daljinu nose maske i drže socijalnu distancu 2 metra.

**3.Korištenje zajedničkih prostorija**

Na obroke u blagovaonu učenici idu po utvrđenom rasporedu a i razmještaj stolova u blagovaoni je sa razmakom većim od 1,5 metar.

Zadržavanje u hodnicima i na stubištima skratiti koliko je moguće u cilju izbjegavanja grupiranja.

Za boravak u svim zatvorenim i otvorenim zajedničkim prostorima Doma pripremljeni su rasporedi korištenja pri čemu smo učenike grupirali prema sobama .

Aktivnosti na otvorenom se trebaju poticati.

**4. Maske**

Učenici ne nose maska u svojoj sobi. Maske se ne nose u sanitarnom čvoru kod pranja zuba, umivanja i tuširanja te u blagovaonici za vrijeme jela. U učionici učenici mogu biti izuzeti od obaveze nošenja maske ako je osiguran potreban razmak između učenika grupiranih po sobama te se učenici potiču da ne govore (ne uče na glas) već rade u tišini. U zajedničkim prostorijama učenici i zaposlenici obavezno nose masku, uz ranije navedene izuzetke. Na otvorenom se ne nosi maska. Maska se koristi pravilno, tako da cijelo vrijeme pokriva nos i usta.

**5.Praćenje tjelesna temperature:**

 Prije dolaska na posao djelatnici trebaju izmjeriti tjelesnu temperaturu. Ako je moguće, svakodnevno kod dolaska i odlaska iz Doma djelatnicima treba izmjeriti tjelesnu temperaturu beskontaktnim toplomjerom. Evidencija o vrijednostima izmjerene tjelesne temperature i eventualnom postojanju respiratornih simptoma upisuje se u posebnu evidencijsku knjigu.

**6.** **Pojačana higijena prostora**

 U Domu je osigurana dostupnost odgovarajućeg potrošnog materijala u dovoljnoj količini za sprječavanje infekcija: • sapun, tekuća voda i 70% alkoholna otopina za dezinfekciju ruku (ili drugi odgovarajući dezinficijens), • papirnati ručnici i maramice, • vreće za smeće, • tekućine za dezinfekciju površina. • maske za lice, • jednokratne rukavice, • toplomjer.

Na ulazu u Dom postavljeni su dozatori s dezinficijensom za dezinfekciju ruku i obuće.

**7.** **Upute za pojačanu osobnu higijenu korisnika i djelatnika:**

• izbjegavati dodirivanje rukama usta, nosa, očiju i lica,

• redovito i pravilno (najmanje 20 sekundi) prati ruke tekućom vodom i sapunom ili dezinficirati (prednost se daje pranju ruku vodom i sapunom) prije ulaska u Dom i svoju sobu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. Za pranje ruku treba koristiti tekuću vodu i sapun.

 • kod pranja ruku pridržavajte se uputa za pravilno pranje ruku (ove upute je potrebno izvjesiti na vidljivo mjesto u svakom sanitarnom čvoru): https://www.hzjz.hr/wpcontent/uploads/2020/03/Pranje\_ruku\_.pdf. •

nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje nakon korištenja treba baciti u koš za otpad s poklopcem,

• kod kašljanja i kihanja prekrivaju se usta i nos unutrašnjom stanimo lakta ili papirnatom maramicom koju poslije treba baciti u koš za otpad s poklopcem te oprati ruke,

• pri kašljanju i kihanju treba okrenuti lice od drugih osoba,

 • izbjegavati dijeljenje obroka, čaša, šalica, posuđa, pribora za jelo, higijenskih potrepština i školskog pribora s drugim osobama.

**Održavanje distance (fizičke udaljenosti):** Neophodno je poticati korisnike i djelatnike da održavaju međusobni razmak od 1,5 m a po mogućnosti 2 m kada god je moguće.